
	РЕПУБЛИКА СРБИЈА

Аутономна покрајина Војводина

Општина РУМА

Општинска управа 
Број: 111-3/2022-IV
Дана: 05.09.2022.


	Решење о  попуњавању радних места јавним конкурсом



               На основу члана  11. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе  („Сл. гласник РС“, број 95/16, 12/2022), члана 100. Закона о запосленима у аутономним покрајинама и јединицама локалне самоуправе („Сл. гласник РС“, бр. 21/2016, 113/2017, 95/2018, 113/2017-др.закон, 95/2018-др.закон, 86/2019-др.закон, 157/2020-др.закон, 123/2021-др.закон ), члана 27к Закона о буџетском систему („Сл. гласник РС“, број 54/2009, 73/2010, 101/2010, 101/2011, 93/20121, 63/2013, 108/2013, 142/2014, 68/2015, 103/2015, 99/2016, 113/2017, 95/2018, 31/2019, 99/2016, 113/2017, 95/2018, 31/2019, 72/2019 и 149/2020) и члана 22. Одлуке о Општинској управи општине Рума („Сл. лист општина Срема“, број 24/2015 и 37/2016), начелник Општинске управе општине Рума, доноси:

Р Е Ш Е Њ Е

О ПОПУЊАВАЊУ РАДНИХ МЕСТА ЈАВНИМ КОНКУРСОМ
У ОПШТИНСКОJ УПРАВИ ОПШТИНЕ РУМА

       Расписивањем јавног конкурса попунити радна места пријемом лица на неодређено време и то:

I

  У Општинској управи Општине Рума, попунити радна места  из Правилникао унутрашњем уређењу и систематизацији радних места у Општинској управи општине Рума и Општинском правобранилаштву општине Рума (у даљем тексту:Правилник):
6.КАДРОВСКИ ПОСЛОВИ- један извршилац

     Услови: Стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит за рад у органима управе, најмање 5 година радног искуства у струци,  као и потребне компетенције за обављање послова радног места.  
     Звање: Самостални саветник

63.ТЕХНИЧКИ ПОСЛОВИ КОМУНАЛНОГ НАДЗОРА-један извршилац

     Услови: Стечено средње образовање правног, грађевинског, пољопривредног, економског или техничког смера у четворогодишњем трајању, положен државни стручни испит за рад у органима управе, најмање 5 година радног искуства у струци, као и потребне компетенције за обављање послова радног места.

Звање: Виши референт
70. ПОСЛОВИ ПЛАНИРАЊА БУЏЕТА -један извршилац

     Услови: Стечено високо образовање из научне области економске науке на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит за рад у органима управе , најмање 3 године радног искуства у струци, као и потребне компетенције за обављање послова радног места
     Звање: Саветник

104.ПОСЛОВИ ДЕЧИЈЕГ ДОДАТКА И ДРУГИХ ПРАВА-један извршилац

      Услови: Стечено високо образовање из научних области економске или правне науке или стручне области менаџмент и бизнис, на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит за рад у органима управе , најмање 3 године радног искуства у струци, као и потребне компетенције за обављање послова радног места     

Звање: Саветник

II
Место рада за радна места из тачке I овог решења је у Руми, у згради Општинске управе општине Рума, Главна улица бр.107 (радна места под ред.бројевима 63. 70. и 104) док је место рада за радно место под редним бројем 6, Орловићева улица број 5 у Руми (зграда Општинске управе општине Рума).

III

   Оглас о јавном конкурсу садржи податке о: радном месту преузете из Правилника и условима за запослење на радном месту као и стручној оспособљености, знањима и вештинама, нарочито из области знања и вештина које су за то радно место утврђене у оквиру посебних функционалних компетенција, које се оцењују у изборном поступку и начину њихове провере, року у коме се подносе пријаве на јавни конкурс, телефон и име особе задужене за давање додатних обавештења о јавном конкурсу, адреси на коју се пријаве подносе као и податке о доказима који се подносе и прибављају уз пријаву.
IV

            Оглас о јавном конкурсу објављује се на интернет презентацији Општине Рума www.ruma.rs , огласној табли Општинске управе општине Рума и у најмање једним дневним новинама које се дистрибуирају за целу територију Републике Србије објављује се обавештење о јавном конкурсу и адреса интернет презентације на којој је објављен оглас.    
          Рок за подношење пријава на јавни конкурс је петнаест дана од дана када је објавњено обавештење о јавном конкурсу у дневним новинама.
V
          Јавни конкурс спроводи трочлана Конкурсна комисија коју за попуњавање радних места образује и именује начелник Општинске управе општине Рума.

VI
      Провера оспособљености, знања и вештина кандидата у изборном поступку обавља се само са оним кандидатима чије су пријаве благовремене, допуштене, разумљиве и потпуне и уз коју су проложени сви потребни докази за одређено радно место.
Провера оспособљености, знања и вештина кандидата у изборном поступку врши  се из области знања и вештина које су за то радно место утврђене у оквиру посебних функционалних компетенција.

   Провера оспособљености, знања и вештина кандидата спроводи се усменом провером стручне оспособљености, знања и вештина према мерилима прописаним за избор у складу са правилником и усменим разговором са кандидатом. Кандидатима међу којима се спроводи изборни поступак доставља се писмено обавештење о томе кад отпочиње изборни поступак, најмање пет дана пре дана отпочињања изборног поступка. 
VII
      Ово решење објавити на интернет презентацији Oпштине Рума и огласној табли Општинске управе општине Рума.
ДОСТАВИТИ:                                                               НАЧЕЛНИК ОПШТИНСКЕ УПРАВЕ

1. Конкурсној комисији,                                                                           Душан Љубишић


2. Кадровској служби и

3. Архиви
Шифра записа:  З 7.1.2-84

                                      ИСО 9001:2015 Систем менаџмента квалитетом

                                      ИСО 9001:2015 Систем менаџмента квалитетом

                                      ИСО 9001:2015 Систем менаџмента квалитетом

